**PROIECT DE HOTĂRÂRE**

**privind aprobarea organigramei, statului de funcţii şi a numărului de posturi pentru Spitalul Municipal Dej**

 Având în vedere expunerea de motive a Primarului Municipiului Dej nr.21425 din 09.08.2021 şi raportul de specialitate al Biroului Resurse Umane nr.21427/557 din 09.08.2021 prin care supune spre aprobare organigrama, statul de funcţii şi numărul de posturi pentru Spitalul Municipal Dej;

 În conformitate cu prevederile:

 - art.16, lit.b), art.17 și art.18, alin.(1), lit.b) din O.U.G. nr.162/2008, cu modificările şi completările ulterioare, coroborat cu H.G. nr.529/2010 cu modificările şi completările ulterioare;

 - Ordinului MS 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal;

 - Ordinul MS 1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu completările şi modificările ulterioare;

 - Ordinul MS 1706/2007 privind conducerea şi organizarea unităţilor şi compartimentele de primire a urgenţelor, cu modificările şi completările ulterioare;

 - Ordinul MS 1101/2016 privind aprobarea Normelor de supraveghere, prevenire si limitare a infecţiilor asociate asistentei medicale în unităţile sanitare;

 - Ordinul MS 834/2011 privind aprobarea Criteriilor pentru clasificarea pe categorii a unităţilor şi subunităţilor sanitare, stabilirea nivelului de salarizare pe grade pentru personalul cu funcţii de conducere, precum şi funcţiile care beneficiază de un număr de clase suplimentare faţă de salariul de bază;

 - Ordinul MS 1312/250/2020 privind organizarea şi funcţionarea structurii de management al calităţii serviciilor de sănătate în cadrul unităţilor sanitare cu paturi şi serviciilor de ambulanţă, în procesul de implementare a sistemului de management al calităţii serviciilor de sănătate şi siguranţei pacientului;

 În temeiul art.129 alin.(2) lit.a) şi alin.(3) lit.c), art.139 alin.(1) si art.196, alin.(1), lit.a) din O.U.G. nr. 57/2019 privind Codul administrativ;

 **Consiliul local Dej,**

**H O T Ă R Ă Ş T E:**

 Art.1 Se aprobă organigrama, statul de funcţii şi numărul de posturi pentru Spitalul Municipal Dej, conform anexelor I şi II care fac parte integrantă din prezenta hotărâre.

 Art.2 Cu ducerea la îndeplinire a prezentei hotărâri se încredinţează Primarul Municipiului Dej prin Biroul Resurse Umane şi Spitalul Municipal Dej.

Iniţiator,

**P R I M A R**

**ing. Morar Costan**

Contrasemnează,

 **S E C R E T A R GENERAL AL MUNICIPIULUI,**

 **Pop Cristina Sabina**